Արամ Խաչատրյան համերգասրահում հանդիպման եկած արվեստագետների մի մասը հարցեր ուղղեց Նիկոլ Փաշինյանին, մի մասն էլ՝ ողջունելով հանդիպումը, անդրադարձավ արվեստի, մշակույթի բնագավառում տարբեր խնդիրների: Երիտասարդ օպերային մի երգչուհի անգամ ասաց, որ մոնոպոլիա կա նույնիսկ օպերային արվեստում․ անգամ մրցույթից հետո իրեն դերակատարում չի հասել․ - «Վերահսկեք այս ոլորտը, որ այստեղ էլ մրցութային դաշտ ստեղծվի, և որոշ՝ արդեն մենաշնորհ ունեցող երգիչներ, որոնք պալատական երաժիշտներ էին ժամանակին, և իրենց պինդ տեղը արդեն ստեղծել են․․․»